S-1745/2007

Ár 2007, föstudaginn 23. nóvember, er dómþing Héraðsdóms Reykjavíkur háð í Dómhúsinu við Lækjartorg af J-kk-þgf J-kk-þgf héraðsdómara og dómur kveðinn upp í málinu nr. S-1745/2007: Ákæruvaldið gegn D-kk-þgf F-kk-þgf S-kk-þgf, S-kk-þgf J-kk-þgf og B-kk-þgf B-kk-þgf, sem dómtekið var 21. sama mánaðar sem játningarmál samkvæmt 125. gr. laga nr. 19/1991 um meðferð opinberra mála.

Lögreglustjórinn á höfuðborgarsvæðinu höfðaði málið með ákæru útgefinni 30. október 2007 á hendur ákærðu, D-kk-þgf F-kk-þgf S-kk-þgf, kt. 000000-0000, Efstasundi 11, Reykjavík, S-kk-þgf J-kk-þgf, kt. 000000-0000, Hellisbraut 32, Króksfjarðarnesi og B-kk-þgf B-kk-þgf, kt. 000000-0000, Bröndukvísl 8, Reykjavík, til refsingar fyrir eftirgreind brot á almennum hegningarlögum nr. 19/1940, framin í Reykjavík árin 2005 og 2007:

1.

Gegn ákærða S-kk-þgf fyrir skjalafals samkvæmt 1. mgr. 155. gr. hegningarlaganna, með því að hafa, sunnudaginn 27. mars 2005, við heimildarlausa notkun greiðslukorts R-kk-ef D-kk-ef D-kk-ef, í söluturninum Draumnum að Rauðarárstíg 41, tvívegis falsað nafn R-kk-ef á greiðslukvittanir og með því látið skuldfæra á reikning R-kk-ef hjá VISA Ísland; um kl. 18:38, tóbak og samlokur að andvirði 2.060 krónur og um kl. 18:42, tóbak að andvirði 8.860 krónur, eða samtals 10.920 krónur.

Í ákæru er tekin upp bótakrafa J-kk-ef Þ-kk-ef, f.h. Draumsins, að fjárhæð 37.310, auk tilgreindra vaxta. Krafan þótti ekki dómtæk á þingfestingardegi 21. nóvember síðastliðinn og synjaði dómari því um frekari meðferð hennar á grundvelli 1. og 5. mgr. 172. gr. laga um meðferð opinberra mála.

2.

Gegn ákærða D-kk-þgf F-kk-þgf fyrir þjófnað samkvæmt 244. gr. almennra hegningarlaga, með því að hafa, miðvikudaginn 17. janúar 2007, brotist inn í einbýlishús að Dalhúsum 52, með því að spenna upp opnanlegt gluggafag á vesturhlið hússins og stolið Lenovo fartölvu, Hewlet Packard fartölvu, Rapsody minnislykli, Canon stafrænni myndavél, Sony DSC W40 stafrænni myndavél, Panasonic stafrænni myndbandsupptökuvél og Playstation leikjatölvu, samtals að verðmæti um 556.000 krónur.

Í ákæru er tekin upp bótakrafa Sjóvá-Almennra trygginga hf. að fjárhæð 549.822 krónur, auk tilgreindra vaxta. Krafan þótti ekki dómtæk á þingfestingardegi og synjaði dómari því um frekari meðferð hennar á grundvelli 1. og 5. mgr. 172. gr. laganna um meðferð opinberra mála.

3.

Gegn ákærða D-kk-þgf F-kk-þgf fyrir þjófnað samkvæmt 244. gr. hegningarlaganna, með því að hafa, mánudaginn 23. apríl 2007, brotist inn í einbýlishús að Skipasundi 78, með því að spenna upp opnanlegt gluggafag á vesturhlið hússins með kúbeini og stolið tyggjópakka og peningabauk, sem í voru um það bil 10.000 krónur.

4.

Gegn ákærðu D-kk-þgf F-kk-þgf og S-kk-þgf fyrir þjófnað samkvæmt sömu lagagrein, með því að hafa, þriðjudaginn 24. apríl 2007, í félagi, brotist inn í íbúðarhúsnæði að Garðstöðum 15, með því að spenna upp opnanlegt gluggafag á suðurhlið hússins með kúbeini og stolið Toshiba Saterlite M40 fartölvu, Philips 20 tommu LCD flatskjá, Panasonic Lumix digital myndavél, ipod, Sarotech hörðum diski, sparibauk með um 10.000 krónum í, Sony Cybershot DSC myndavél, MP3 spilara, Nike skólatösku og átta Playstation2 tölvuleikjum, samtals að verðmæti um 436.577 krónur.

5.

Gegn ákærða B-kk-þgf fyrir hlutdeild í síðastgreindum þjófnaði, sbr. 1. mgr. 22. gr. hegningarlaganna, með því að hafa umrætt sinn veitt meðákærðu D-kk-þgf F-kk-þgf og S-kk-þgf liðsinni í verki við innbrotið að Garðstöðum 15, með því að aka meðákærðu á brotavettvang, vitandi um fyrirætlanir þeirra, fylgst með mannaferðum við húsið og ekið þeim á brott eftir innbrotið.

Í ákæru er tekin upp bótakrafa Varðar Íslandstryggingar hf. á hendur ákærðu, sbr. 4. og 5. liður ákæru, að fjárhæð 501.198 krónur auk tilgreindra vaxta. Krafan þótti ekki dómtæk á þingfestingardegi og synjaði dómari því um frekari meðferð hennar á grundvelli 1. og 5. mgr. 172. gr. laga um meðferð opinberra mála.

6.

Gegn ákærða D-kk-þgf F-kk-þgf fyrir þjófnað samkvæmt 244. gr. hegningarlaganna, með því að hafa, miðvikudaginn 25. apríl 2007, brotist inn í einbýlishús að Skipasundi 83, með því að spenna upp opnanlegt gluggafag á vesturhlið hússins og stolið Asus fartölvu, tölvuskjá og tölvumús, Canon Ixus Z70 myndavél, Nikon myndavél, Pentax myndavél og Medion MP3 spilara, samtals að verðmæti um 156.000 krónur, sem og Sony-Eriksson farsíma, tveimur debetkortum, hljóðfæratösku, nótnabókum og sverði, allt að óþekktu verðmæti.

7.

Gegn ákærða D-kk-þgf F-kk-þgf fyrir hylmingu samkvæmt 1. mgr. 254. gr. hegningarlaganna, með því að hafa, miðvikudaginn 25. apríl 2007, haft í vörslum á áðursögðu heimili sínu NOKIA 3131 farsíma, þrátt fyrir að vita að um þýfi væri að ræða og þannig haldið farsímanum fyrir réttum eiganda, en símanum hafði verið stolið tólf dögum áður úr íbúðarhúsnæði að Vesturbergi 175.

Ákærðu D-kk-nf F-kk-nf, S-kk-nf og B-kk-nf játa framangreindar sakargiftir, svo sem þær lúta að þeim hverjum og einum. Tveir þeir fyrstnefndu krefjast vægustu refsingar sem lög leyfa og að hún verði skilorðsbundin, en sá hinn síðasti að ákvörðun refsingar verði frestað skilorðsbundið, en hann ellegar dæmdur til vægustu refsingar sem lög leyfa.

Með skýlausri játningu ákærðu fyrir dómi, sem í öllum tilvikum samrýmist framburði þeirra hjá lögreglu og öðrum rannsóknargögnum málsins, eru þeir sannir að sök samkvæmt ákæru, bæði að því er varðar lýsta háttsemi og heimfærslu til refsiákvæða.

Ákærði D-kk-nf F-kk-nf varð 17 ára nú í nóvember. Samkvæmt sakavottorði hefur hann tvívegis gengist undir sátt og sektargreiðslu fyrir vörslur fíkniefna; annars vegar 31.000 króna sekt 19. desember 2006 og hins vegar 28.000 króna sekt 15. mars 2007.

Ákærði D-kk-nf hefur nú verið sakfelldur fyrir innbrotsþjófnað 17. janúar, sbr. 2. liður ákæru, innbrotsþjófnað 23. apríl, sbr. 3. ákæruliður, innbrotsþjófnað í félagi 24. apríl, sbr. 4. ákæruliður, innbrotsþjófnað 25. apríl, sbr. 6. ákæruliður og síðastgreindan dag einnig fyrir hylmingu, sbr. 7. liður ákæru, allt á árinu 2007. Við ákörðun refsingar ber að líta til greiðrar játningar ákærða og ungs aldurs, en hann var aðeins 16 ára er hann framdi brotin. Á hinn bóginn verður ekki litið framhjá því að þjófnaðarbrotin eru í eðli sínu alvarleg og að ákærði hefur ekki bætt fyrir það tjón, sem hann olli, en þess má þó geta að þýfi úr innbrotinu 25. apríl komst óskemmt til skila. Að gættum þessum atriðum og með hliðsjón af sakaferli ákærða og 77. gr. almennra hegningarlaga er refsing hæfilega ákveðin fangelsi í sjö mánuði, sem í ljósi sömu atriða þykir mega skilorðsbinda, svo sem greinir í dómsorði, enda hefur ákærði farið í vímuefnameðferð, sækir AA fundi reglulega og er kominn í fasta atvinnu.

Ákærði S-kk-nf varð 23 ára í apríl 2007. Samkvæmt sakavottorði og öðrum gögnum málsins var hann 4. maí 2005 dæmdur í tveggja mánaða fangelsi, skilorðsbundið tvö ár, fyrir þjófnaðar- og fíkniefnalagabrot, sakfelldur fyrir sams konar brot 10. júní 2005, en ekki gerð frekari refsing vegna sjónarmiða um hegningarauka, sakfelldur 12. september 2005 fyrir þjófnað, en ekki gerð refsing vegna sömu sjónarmiða og sakfelldur 16. desember 2005 fyrir fjársvik, en ekki gerð refsing vegna sömu sjónarmiða. Næst var ákærði 10. mars 2006 dæmdur í þriggja mánaða fangelsi, skilorðsbundið tvö ár, fyrir þjófnaðarbrot, en þá var fyrri skilorðsdómur tekinn upp og dæmdur með á grundvelli hegningarauka. Í framhaldi var ákærði 30. mars 2007 dæmdur í sex mánaða fangelsi, skilorðsbundið þrjú ár, fyrir fíkniefnalaga- og vopnalagabrot, en við það tækifæri var seinni skilorðsdómurinn tekinn upp í ljósi skilorðsrofs og dæmdur með nýju máli. Dómur þessi var ekki birtur ákærða fyrr en 23. júlí 2007. Sama dag gekkst hann undir sátt og 48.000 króna sektargreiðslu fyrir vörslur fíkniefna og var 12. september 2007 dæmdur í 10.000 króna sekt fyrir akstur bifreiðar án gildra ökuréttinda.

Ákærði hefur nú verið sakfelldur fyrir skjalafals 27. mars 2005, sbr. 1. liður ákæru og innbrotsþjófnað í félagi 24. apríl 2007, sbr. 4. ákæruliður. Ber nú að ákvarða honum hegningarauka við sex mánaða fangelsisdóminn frá 30. mars 2007, sem tekinn er upp og dæmdur með máli þessu samkvæmt reglum 60. gr. almennra hegningarlaga, sbr. og 78. gr. laganna. Við ákörðun refsingar ber annars að líta til greiðrar játningar ákærða. Á hinn bóginn verður ekki litið framhjá alvarleika þjófnaðarbrotsins, sem hann framdi í félagi við meðákærða D-kk-þf F-kk-þf, sem og þess að þeir hafa ekki bætt fyrir umrætt tjón. Að gættum þessum atriðum og með hliðsjón af sakaferli ákærða og 77. gr. almennra hegningarlaga er refsing hæfilega ákveðin fangelsi í átta mánuði. Þar sem um hegningarauka er að ræða þykir mega ákveða að skilorðsbinda refsinguna, eins og í dómsorði greinir, enda liggur og fyrir að ákærði hefur farið í vímuefnameðferð, sækir nú AA fundi reglulega og er kominn í fasta atvinnu.

Ákærði B-kk-nf varð 19 ára í ágúst 2007. Hann hefur ekki áður gerst sekur um refsiverða háttsemi, svo kunnugt sé. Í ljósi þessa, skýlausrar játningar ákærða, þátttöku hans sem hlutdeildarmanns í innbroti meðákærðu 24. apríl 2007 og loks þess að hann hefur farið í meðferð, sækir nú AA fundi reglulega og er kominn í fasta atvinnu, þykir rétt að fresta nú ákvörðun um refsingu ákærða, svo sem nánar greinir í dómsorði.

Í ljósi greindra málsúrslita og með vísan til 165. gr. laga um meðferð opinberra mála ber að dæma ákærða D-kk-þf F-kk-þf til að greiða þóknun skipaðs verjanda síns, P-kk-ef A-kk-ef P-kk-ef hæstaréttarlögmanns, ákærða S-kk-þf til að greiða þóknun H-kk-ef I-kk-ef hæstaréttarlögmanns vegna verjandastarfa á rannsóknarstigi máls og ákærðu S-kk-þf og B-kk-þf til að greiða óskipt þóknun sama verjanda hér fyrir dómi. Með hliðsjón af eðli og umfangi máls og að teknu tilliti til fjölda mætinga fyrir dómi þykir þóknun verjanda ákærða D-kk-ef hæfilega ákveðin 105.576 krónur, þóknun verjanda ákærða S-kk-ef á rannsóknarstigi 119.520 krónur og þóknun hans sem verjanda ákærðu S-kk-ef og B-kk-ef fyrir dómi 105.576 krónur, allt að meðtöldum virðisaukaskatti.

K-kk-nf I-kk-nf V-kk-nf fulltrúi lögreglustjóra sótti málið af hálfu ákæruvaldsins.

DÓMSORÐ:

Ákærði D-kk-nf F-kk-nf S-kk-nf sæti fangelsi sjö mánuði.

Ákærði S-kk-nf J-kk-nf sæti fangelsi átta mánuði.

Refsingum ákærðu skal fresta og þær falla niður að liðnum þremur árum frá dómsbirtingu haldi ákærðu hvor um sig almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákvörðun um refsingu ákærða B-kk-ef B-kk-ef er frestað og skal hún niður falla að liðnum tveimur árum frá dómsbirtingu, enda haldi ákærði almennt skilorð eins og meðákærðu.

Ákærði D-kk-nf F-kk-nf greiði 105.576 króna þóknun P-kk-ef A-kk-ef P-kk-ef hæstaréttarlögmanns. Ákærði S-kk-nf greiði 119.520 króna þóknun H-kk-ef I-kk-ef hæstaréttarlögmanns vegna verjandastarfa á rannsóknarstigi máls og óskipt með ákærða B-kk-þgf 105.576 króna þóknun sama verjanda fyrir dómi.

J-kk-nf J-kk-nf